CELEX: 62012CN0162
Language: et
Date: 2012-04-02 00:00:00
Title: Kohtuasi C-162/12: Eelotsusetaotlus, mille on esitanud Tribunale Amministrativo Regionale per il Lazio (Itaalia) 2. aprillil 2012 — Società Airport Shuttle Express scarl ja Giovanni Panarisi versus Comune di Grottaferrata

9.6.2012   
            
            
               ET
            
            
               Euroopa Liidu Teataja
            
            
               C 165/14
            
         Eelotsusetaotlus, mille on esitanud Tribunale Amministrativo Regionale per il Lazio (Itaalia) 2. aprillil 2012 — Società Airport Shuttle Express scarl ja Giovanni Panarisi versus Comune di Grottaferrata
   (Kohtuasi C-162/12)
   2012/C 165/23
   Kohtumenetluse keel: itaalia
   
      Eelotsusetaotluse esitanud kohus
   
   Tribunale Amministrativo Regionale del Lazio
   
      Põhikohtuasja pooled
   
   
      Kaebuse esitajad: Società Airport Shuttle Express scarl, Giovanni Panarisi
   
      Vastustaja: Comune di Grottaferrata
   
      Eelotsuse küsimused
   
   
               1.
            
            
               Kas ELTL artikliga 49, EL lepingu artikliga 3, ELTL artiklitega 3, 4, 5 ja 6, ELTL artiklitega 101 ja 102 ning määruse (EMÜ) nr 2454/1992 (1) ja määrusega (EÜ) nr 12/1998 (2) on vastuolus see, kui kohaldatakse 1992. aasta seaduse nr 21 artikli 3 lõiget 3 ja artiklit 11 osas, milles need sätestavad vastavalt, et „3. Vedaja asukoht ja garaaž asuvad eranditult selle omavalitsusüksuse territooriumil, kes loa väljastas” ning et „[…] Juhiga renditeenuse veotellimusi võetakse vastu neis garaažides. Juhiga renditeenuse osutamine algab ja lõppeb igal konkreetsel juhul nimetatud garaažis, mis asub loa andnud omavalitsusüksuse territooriumil, nii et sõiduk pöörduks sinna tagasi, samas kui kliendi võib peale võtta ning tema sihtkoht võib olla ka muude omavalitsusüksuste territooriumil. […]”.
            
         
               2.
            
            
               Kas ELTL artikliga 49, EL lepingu artikliga 3, ELTL artiklitega 3, 4, 5 ja 6, ELTL artiklitega 101 ja 102 ning määruse (EMÜ) nr 2454/1992 ja määrusega (EÜ) nr 12/1998 on vastuolus see, kui kohaldatakse Lazio 26. oktoobri 1993. aasta maakondliku seaduse nr 58 artikleid 5 ja 10 osas, milles need sätestavad vastavalt, et: „[…] Kliendi pealevõtmise koht või teenuse osutamise alguspunkt on loa välja andnud omavalitsusüksuse territooriumil,” ning et „[…] kliendi pealevõtmise koht või teenuse osutamise alguspunkt [on] eranditult litsentsi või loa välja andnud omavalitsusüksuse territooriumil; veoteenust võib osutada mis tahes sihtkohta, tingimusel, et juht on väljaspool omavalitsusüksuse piire asuva sihtkoha puhul andnud eelneva nõusoleku. […].”.
            
         
      (1)  EÜT L 251, lk 1.
   
      (2)  EÜT L 4, lk 10; ELT eriväljaanne 07/03, lk 501.